На основу члана 93.став1. Закона о локалној самоуправи („Службени гласник Републике Србије, број 129/2007,83/2014-др.закон,101/2016-др.закон и 47/2018), члана 37. став 1. тачка 23. Статута општине Инђија („Службени лист општине Инђија, бр.9/2013-пречишћен текст и 7/2018) , члана 4. Одлуке о утврђивању назива улица и тргова на територији општине Инђија („Служени лист општина Срема“, број 11/04 и 2/05), и сагласности Покрајинског секретаријата за међурегионалну сарадњу и локалну самоуправу бр.141-015-1/2018-03-25 од 05. новембра 2018. године,

Скупштина општине Инђија на седници одржаној 10. децембра 2018. године, донела је

**О Д Л У К У**

**О ОДРЕЂИВАЊУ И УТВРЂИВАЊУ НАЗИВА ПАРКУ У НАСЕЉЕНОМ МЕСТУ ИНЂИЈА**

I

Парку у насељеном месту Инђија, који обухвата део парцеле 3342/1 КО Инђија , а који се налази између улица 7. јула и Слободана Пенезића и излази на улицу Краља Петра I, утврђује се назив „Парк Проте Радослава Марковића“.

II

Ову Одлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:352-598/2018-I П р е д с е д н и к,

Дана,10. децембра 2018. године

И н ђ и ј а Милан Предојевић

Образложење

Српска Православна црквена Општина Инђија поднела је иницијални предлог број 015-16/2018-I од 02.07.2018.године којим је предложила да се парк у Инђији, који се налази код ОШ „Јован Поповић“, између улица 7.Јула и Слободана Пенезића, како се у иницијативи наводи - именује као „Парк Проте Радослава Марковића“, по великом националном трудбенику и раднику Радославу Марковићу, протојереју-ставрофору.

Поводом наведене иницијативе, а сагласно члану 8. Одлуке о утврђивању назива улица и тргова на територији општине Инђија, Комисија за утврђивање назива улица и тргова је од Одељења за урбанизам, комунално-стамбене послове и заштиту животне средине, Општинске управе општине Инђија прибавила Информацију о локацији за предметни парк , којом је утврђено да се локација предметног парка налази у границама грађевинског подручја насеља Инђија, у блоку бр.83, а да је Планом генералне регулације насеља Инђија парцела број: 3342/1, КО Инђија намењена јавној служби –комплексу школе, односно да предметна парцела представља постојећу јавну површину, те да се у конкретном случају може приступити поступку за утврђивање назива парка.

У даљем току поступка , а сагласно члану 7. став 2. Одлуке , наведена Комисија се обратила Месној заједници Инђија, ради давања мишљења, с обзиром да је иницијатива за утврђивање назива улице потекла од Српске Православне црквене Општине, а не од Месне заједнице.

Месна заједница Инђија је актом бр бр.221/2018 од 25.09.2018.године, подржала предметну иницијативу Српске Православне црквене општине Инђија.

Након тако спроведеног поступка, а на основу члан 3. став 1. Одлуке, према којој одредби називи улица и тргова, а тиме и парка се могу утврђивати по именима знаменитих личности, значајних историјских, географских, етнолошких и других обележја, Комисија је својим Закњучком бр. 06-183/2018-I-2 од 18.октобра 2018.гпдоме, једногласно утврдила предлог да се предметном парку одреди назив „Парк Проте Радослава Марковића“.

Радослав Марковић је протојереј -ставрофор, који не само да је био парох у Инђији,већ је Инђији и целој општини дао стваралачко-историјски печат у раздобљу с краја 19. и првим деценијама 20. века. Прота Радослав Марковић рођен је 1865 . године у Мошорину, као учитељско дете, где је и завршио основну школу.Након окончане Гимназије, те Богословије, брак са ћерком инђијског пароха, довео га је у Инђију 1899. године.Према расположивим изворима, иза плодотворног рада и ангажовања проте Марковића остале су тековине које превазилазе његов лични допринос на унапређењу инђијске цркве и свештеничког удружења, те уједињења патријаршије, већ и тековине које га афирмишу као оснивача бројних инђијских друштава (наведених у Иницијативи), те задруга, штедионице и др, као и богати књижевни опус од дванаест објављених књига (Православна српска парохија у Инђији крајем 1900. године, Књига о Инђији-прилог за поучавање насеља у војводини, Земља земљораднику, На клизаву путу и др.). За свој рад на национално-просветитељском пољу одликован је Орденом Светог Саве, Орденом Белог орла и Орденом Југословенске круне.Након 60 година службе у инђијској цркви, упокојио се 1948.године у Инђији, где је и сахрањен са источне стране инђијске цркве, иза олтара.

На тако утврђени предлог Одлуке прибављена је претходна сагласност Покрајинског секретаријата за међурегионалну сарадњу и локалну самоуправу бр.141-015-1/2018-03-25 од 05.11. 2018. године.

На основу свега наведеног, предлже се доношење Одлуке како је дато у материјалу.

**ПРЕДЛОГ**

**О Д Л У К А**

**О ОДРЕЂИВАЊУ И УТВРЂИВАЊУ НАЗИВА ПАРКУ У НАСЕЉЕНОМ МЕСТУ ИНЂИЈА**

**Предлагач: Комисија за утврђивање назива улица и тргова**

**Обрађивач: Општинска управа**

**Доноси: Скупштина општине Инђија**

**Инђија, 2018**